Kendelse afsagt af Rettens præsident den 27. november 2014 – SEA mod Kommissionen

(Sag T-674/14 R)

»Særlige rettergangsformer — statsstøtte — forpligtelse til at tilbagesøge en støtte, der er tildelt af den offentlige operatør af en lufthavn til fordel for et datterselskab med ansvar for driften — afvikling af nævnte selskab — stiftelse af et nyt selskab med ansvar for driften — Kommissionens afgørelse om indledning af den formelle undersøgelsesprocedure på statsstøtteområdet med henblik på at undersøge, om der foreligger økonomisk kontinuitet mellem de to selskaber — åbenbart, at hovedsagen må afvises — afvisning — ingen uopsættelighed«

1. Særlige rettergangsformer — udsættelse af gennemførelse — betingelser for antagelse til realitetsbehandling — hovedsagen kan umiddelbart antages til realitetsbehandling — summarisk gennemgang af hovedsagen foretaget af den dommer, der træffer afgørelse om foreløbige forholdsregler — akt, der ikke kan være genstand for et annullationssøgsmål — afvisning (art. 278 TEUF; Rettens procesreglement, art. 104, stk. 1) (jf. præmis 20-22)

2. Annullationssøgsmål — akter, der kan være genstand for søgsmål — retsakter, der tilsigter at skabe retsvirkninger — begreb — betingelser (art. 263 TEUF) (jf. præmis 24)

3. Annullationssøgsmål — akter, der kan være genstand for søgsmål — akter, der fremkalder bindende retsvirkninger — kommissionsbeslutning om at indlede en formel undersøgelsesprocedure vedrørende en statslig foranstaltning, der er under gennemførelse og midlertidigt kvalificeres som ny støtte — omfattet (art. 107, stk. 1, TEUF, art. 108, stk. 3, TEUF og art. 263 TEUF; Rådets forordning nr. 659/1999, art. 6 og 7) (jf. præmis 25-27, 29, 30 og 47)

4. Statsstøtte — kommissionsafgørelse om at indlede en formel undersøgelsesprocedure vedrørende en statslig foranstaltning — den foreløbige karakter af Kommissionens vurdering — umiddelbare, sikre og tilstrækkeligt bindende virkninger for den medlemsstat, afgørelsen er rettet til, og rimelig tvivl om lovligheden af den pågældende foranstaltning (art. 108, stk. 2, TEUF; Rådets forordning nr. 659/1999, art. 6) (jf. præmis 29 og 30)

5. Statsstøtte — Kommissionens og de nationale domstoles respektive kompetencer — de nationale domstoles rolle — Kommissionens afgørelse om at indlede en formel undersøgelsesprocedure vedrørende støtte — pligt for de nationale domstole til at drage alle konsekvenser af en eventuel tilsidesættelse af pligten til at udsætte de foranstaltninger, der er genstand for undersøgelse — ret til at udsætte gennemførelsen af den omhandlede foranstaltning, pålægge tilbagesøgning af allerede udbetalte beløb og iværksætte foreløbige foranstaltninger (art. 108, stk. 2 og 3, TEUF) (jf. præmis 31)

6. Annullationssøgsmål — akter, der kan være genstand for søgsmål — akter, der fremkalder bindende retsvirkninger — kommissionsafgørelse om at indlede en formel undersøgelsesprocedure vedrørende en statslig foranstaltning, der ikke længere er under gennemførelse — ikke omfattet (art. 107, stk. 1, TEUF, art. 108, stk. 2 og3, TEUF og art. 263 TEUF) (jf. præmis 32-37, 40 og 46)

7. Særlige rettergangsformer — udsættelse af gennemførelse — foreløbige forholdsregler — betingelser– uopsættelighed — alvorlig og uoprettelig skade — bevisbyrde — økonomisk tab — tabets indtræden afhænger af fremtidige og uvisse omstændigheder — ikke noget sikkert tab (art. 278 TEUF og 279 TEUF; Rettens procesreglement, art. 104, stk. 2) (jf. præmis 54)

8. Særlige rettergangsformer — udsættelse af gennemførelse — foreløbige forholdsregler — betingelser — alvorlig og uoprettelig skade — bevisbyrde — økonomisk tab — situation, der kan ændre det sagsøgende selskabs markedsposition på uoprettelig vis (art. 278 TEUF og 279 TEUF) (jf. præmis 54 og 55)

9. Særlige rettergangsformer — udsættelse af gennemførelse — foreløbige forholdsregler — betingelser — alvorlig og uoprettelig skade — allerede indtrådt skade — spørgsmålet om erstatning ligger uden for formålet med proceduren om foreløbige forholdsregler (art. 278 TEUF og 279 TEUF; Rettens procesreglement, art. 104, stk. 2) (jf. præmis 61)

10. Særlige rettergangsformer — udsættelse af gennemførelse — foreløbige forholdsregler — betingelser — fumus boni juris — alvorlig og uoprettelig skade — kumulativ karakter — rækkefølge for undersøgelse og metode til efterprøvelse — skønsbeføjelse for dommeren i sager om foreløbige forholdsregler (art. 256, stk. 1, TEUF, art. 278 TEUF og art. 279 TEUF; Rettens procesreglement, art. 104, stk. 2) (jf. præmis 64)

Angående

Begæring om foreløbige forholdsregler i det væsentlige med henblik på udsættelse af gennemførelsen af Kommissionens afgørelse K(2014) 4537 endelig af 9. juli 2014, om at indlede en formel undersøgelsesprocedure i henhold til artikel 108, stk. 2, TEUF vedrørende stiftelsen af selskabet Airport Handling (SA.21420 (2014/NN) – Italien – stiftelse af Airport Handling).

Konklusion

1) Begæringen om foreløbige forholdsregler tages ikke til følge.